OzLabs/hebrew-wiki-articles huggingface dataset:
כף קוקברן (אנטארקטיקה)

כף קוקבורן (באנגלית: Cape Cockburn) היא לשון יבשה בקצה הצפוני-מזרחי של חצי האי פסטר באי בראבנט, בארכיפלג פאלמר שבאנטארקטיקה.

== היסטוריה ==
=== גילוי לשון היבשה ===

לשון היבשה מופיעה במפה המבוססת על סקר משלחת בריטית שנערכה בין השנים 1828–1831 בפיקודו של הנרי פוסטר (ככל הנראה המיפוי בוצע בשנת 1829.

הלשון נחקרה ומופתה על ידי המשלחת הצרפתית השלישית לאנטארקטיקה, אשר חקרה את אנטארקטיקה בין השנים 1903–1905 בפיקודו של ז'אן-בפטיסט שארקו.

הפסגה צולמה על ידי משלחת הסקר האווירי של שטחי חסות איי פוקלנד בשנים 1957–1956, ומופה בעקבות תצלומים אלה על ידי סקר שטחי חסות איי פוקלנד.

=== מקור השם ===

פוסטר נתן ללשון היבשה את שמה.

פוסטר קרא ללשון היבשה על שמו של ג'ורג' קוקברן, קצין בצי המלכותי הבריטי ואדמירל הצי בשנת 1851.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=sgSnbMOD_VsC&pg=PA338&lpg=PA338&dq=%22Cape+Cockburn%22+Antarctica&source=bl&ots=qbVGynPgA7&sig=ACfU3U0ELw1gGU4YN8JWQgiCNCg47wuJUg&hl=en&sa=X&ved=2ahUKEwj9q9GB7YjmAhXLYMAKHcYOD74Q6AEwBXoECAkQAQ#v=onepage&q=%22Cape%20Cockburn%22%20Antarctica&f=false Sailing Directions for Antarctica: Includes Islands South of Latitude 60.̊], P 338</div>

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA277&lpg=PA277&dq=%22Pedersen+Nunatak%22&source=bl&ots=qbVGynOdw5&sig=ACfU3U1im9B4JT-D74iZP4UzYJoEyhCfEQ&hl=en&sa=X&ved=2ahUKEwi6gPWB6IjmAhUgwAIHHYfTDy0Q6AEwD3oECAgQAQ#v=onepage&q=%22Pedersen%20Nunatak%22&f=false Sailing Directions (planning Guide) and (enroute) for Antarctica], P 277</div>

<div class="mw-content-ltr">• [https://www.env.go.jp/nature/nankyoku/kankyohogo/database/jyouyaku/aspa/aspa_pdf_en/Measure10_ASPA153.pdf Management Plan for Antarctic Specially Protected Area No. 153 EASTERN DALLMANN BAY], Measure 10 (2015)</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2924 כף קוקברן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2801&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף קוקברן] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קוקברן
מדינת המחתרת הפולנית

דגל מדינת המחתרת הפולנית
מדינת המחתרת הפולנית (בפולנית: Polskie Państwo Podziemne) הוא מונח קולקטיבי לארגונים המחתרתיים בפולין הכבושה במהלך מלחמת העולם השנייה, צבאיים ואזרחיים כאחד, שהיו נאמנים לממשלה הפולנית הגולה בלונדון. האלמנטים הראשונים של מדינת המחתרת נוסדו בימים האחרונים של הפלישה הגרמנית-סובייטית לפולין, בסוף ספטמבר 1939. 

מדינת המחתרת נתפשה על ידי תומכיה כממשיכה החוקית של הרפובליקה הפולנית השנייה, המדינה הפולנית שהתקיימה בין שתי מלחמות העולם ואשר נאבקה במאבק מזוין כנגד הכובשים שלה, ברית המועצות וגרמניה הנאצית. מדינת המחתרת כללה לא רק התנגדות צבאית, שהייתה אחת הגדולות בעולם, אבל גם ארגוניים אזרחיים כמו שירותי חינוך, תרבות, שירותים סוציאליים ועוד.

אף על פי שמדינת המחתרת נהנתה מתמיכה רחבה לאורך חלק ניכר מהמלחמה, היא לא נתמכה או הוכרה על ידי השמאל הרדיקלי (קומוניסטים). מהצד הימני הרדיקלי של המפה הפוליטית, תנועות המחנה הרדיקלי הלאומי פאלאנגה והמחנה הלאומי הרדיקלי ABC התנגדו לכיבוש פולין הגרמני ושתי התנועות הוחלפו במהירות על ידי קונפדראקיה נארודו, חלק ממדינת המחתרת הפולנית שכללה גם את מרבית חברי הימין הרדיקלי שלפני המלחמה. 

השפעת הקומוניסטים דחתה בסופו של דבר בין התהפכות צבאית (בעיקר, כישלון מרד ורשה) והעוינות הגוברת של ממשלת ברית המועצות. ברית המועצות הקימה ממשלה אלטרנטיבית בשנת 1944 (הוועד הפולני לשחרור לאומי, Polski Komitet Wyzwolenia Narodowego) והבטיחה שהיא תהווה את הבסיס לממשלה בפולין שלאחר המלחמה. 

במהלך ההשתלטות הקומוניסטית על פולין בתום המלחמה הועמדו לדין רבים מחברי מדינת המחתרת הפולנית באשמת בגידה וחלקם נפטרו בשבי. מוסדות המפתח של מדינת המחתרת התפרקו בעצמם במחצית הראשונה של 1945, לאחר שננטשו על ידי בעלות הברית המערביות, ולא מצאו אפשרות לנהל משא ומתן עם הסובייטים, וביקשו להימנע ממלחמת אזרחים. 

בסופו של דבר מאות אלפי אנשים היו מעורבים ישירות בסוכנויות שונות של מדינת המחתרת (ההערכות לחברות בארמייה קראובה בלבד ניתנות לעיתים קרובות לכחצי מיליון איש), והם נתמכו בשקט על ידי מיליוני אזרחים פולנים. הרציונל מאחורי הקמת הרשות האזרחית הסודית התבסס על כך שהכיבוש הגרמני והסובייטי של פולין היה בלתי חוקי. מכאן שכל המוסדות שנוצרו על ידי המעצמות הכובשות נחשבו כבלתי חוקיים, ומוסדות מחתרת פולניים מקבילים הוקמו בהתאם לחוק הפולני. היקף מדינת המחתרת נעזר גם שלא במתכוון בפעולות הכובשים, שניסיונותיהם להשמיד את המדינה, האומה ותרבותה הפולנית, כולל הכי חשוב מדיניות רצח עם אשר פגעה באזרחים פולנים, הובילו לתמיכה עממית רחבת היקף בתנועת ההתנגדות הפולנית והתפתחותה.

==קישורים חיצוניים==

קטגוריה:פולין במלחמת העולם השנייה
קטגוריה:מחתרות במלחמת העולם השנייה
אנדרטת פקיסטן

אנדרטת פקיסטן (באורדו: یادبود پاکستان) היא גל-עד ומוזיאון מורשת לאומי הממוקם על גבעת שכּר-פּריא באסלאמאבאד, בירת פקיסטן. האנדרטה נבנתה כדי לסמל את אחדות העם הפקיסטני. היא מוקדשת לאנשי פקיסטן שהקריבו את ההווה שלהם לטובת עתיד טוב יותר. בזכות גובהה, האנדרטה נראית בבירור ברחבי המטרופולין איסלאמאבאד-רוואלפינדי והיא יעד תיירותי פופולרי.

האנדרטה משתרעת על פני שטח כולל של 2.8 דונם, עיצוב האנדרטה מושרש בארכיטקטורה המוגולית העשירה של תת-היבשת. המבנה בצורת עלי הכותרת עוצב בסגון המוקרנס המסורתי של האדריכלות המוגולית. מעצב אנדרטה השתמש בטכנולוגיה של ימינו כדי לחדש את הצורה ההיסטורית של המוקרנס. המבנה המתקבל בצורת עלי כותרת מדגיש את חשיבות האחדות של תושבי פקיסטן:הוא מייצג את ארבע התרבויות השונות של תושבי פקיסטן, ולא - כפי שיש הסבורים בטעות - את ארבעת המחוזות המרכיבים את המדינה. ארבעת עלי הכותרת הגדולים מייצגים את הפונג'אבים, הבלוצ'ים, הסינדים והפתאנים. שלושת עלי הכותרת הקטנים יותר מייצגים את המיעוטים, אזאד קשמיר וגילגיט-בלטיסטן. שבעת עלי הכותרת, על אף שהם אינם תלויים זה בזה, עומדים זה לצד זה ומסמלים את מדינת פקיסטן. יחד הם מגנים על הכוכב והסהר של הדגל של פקיסטן. הכוכב באנדרטה מעוצב בגרניט שחור מבריק עם כוכבים מוזהבים, המייצגים את האנשים שהקריבו את חייהם עבור פקיסטן. סהר הירח עשוי מפלדת אל חלד עם כתבים מעוררי השראה של מוחמד עלי ג'ינה ומוחמד אקבאל. עלי הכותרת בנויים מגרניט (תלויים על זיזים, בין הגדולים באסיה) והקירות הפנימיים מכוסים בציורים ועיטורים אמנותיים המתארים את מגוון שכיות החמדה של פקיסטן: מצודת לאהור, מסגד באדאשאהי, מעבר ח'ייבר ומינרט פקיסטן. מלבד האנדרטה עצמה, יש במתחם מוזיאון לתולדות פקיסטן. שני מבנים אלה קשורים זה לזה באמצעות כיכר גדולה, המכונה רחבת החופש. למרות ששמו של האדריכל עריף מסעוד חרוט באבן בלוחית ההקדשה הראשית שנמצאת בתחילת הרחבה הראשית, הוא כיבד את כל עובדי הבנייה בכך שהציב את טביעות ידיהם לאורך הקירות הארוכים הניצבים לאורך רחבת החופש משני צדדיה. בקצה הרחוק ביותר נמצאת עמדת תצפית המאפשרת מבט ממעוף הציפור על איסלאמאבאד.

==קישורים חיצוניים==

קטגוריה:פנג'אב (פקיסטן)
קטגוריה:פקיסטן: תרבות
קטגוריה:אסיה: אנדרטאות
קטגוריה:פקיסטן: מבנים
קטגוריה:אסלאמאבאד
מינרט פקיסטן

מינרט פקיסטן (באורדו: مینارِ پاکستان) היא אנדרטה לאומית השוכנת בלאהור, פקיסטן. המגדל הוקם בין 1960 ל-1968 באתר בו קיבלה הליגה המוסלמית הכל-הודית את החלטת להור ב־23 במרץ 1940 - הקריאה הרשמית הראשונה למולדת נפרדת ועצמאית למוסלמים של הודו הבריטית, כפי שמודגשת בתאוריית שתי המדינות. ההחלטה סייעה בסופו של דבר להקמת מדינה פקיסטנית עצמאית בשנת 1947.

==המגדל==
המגדל משקף תערובת של אדריכלות מוגולית / אסלאמית ומודרנית.

המגדל תוכנן ופיקח על ידי, נאסרדין מוראט-חאן, אדריכל ומהנדס אזרחי פקיסטני יליד רוסיה. אבן היסוד הונחה ב־23 במרץ 1960. הבנייה ארכה שמונה שנים והושלמה ב־21 באוקטובר 1968, לפי הערכה עלות 7,058,000 רופי פקיסטני. הכסף נאסף על ידי הטלת מס נוסף על כרטיסי קולנוע ומרוצי סוסים על פי דרישתו של אקטאר חוסיין, מושל מערב פקיסטן. כיום המינרט מספק נוף פנורמי למבקרים שאינם יכולים לעלות במדרגות או לגשת לפסגה, באמצעות מעלית. הפארקים סביב האנדרטה כוללים מזרקות שיש ואגם מלאכותי.
==המבנה==
הבסיס שלו נמצא כשמונה מטרים מעל פני האדמה. המגדל מתנשא על בסיס 62 מטרים, הגובה הכולל של המינר הוא כ -70 מטרים מעל פני האדמה. עלי הכותרת הנפרשים של הבסיס דמוי הפרחים גובהם 9 מטרים. קוטרו של המגדל הוא כ־9.75 מטר. המשענת בנויה מאריחים בדוגמת, ופונה אל המסגד הבדאשי. הבסיס כולל ארבע פלטפורמות. כדי לסמל את תחילתו הצנועה של מאבק החופש, הרציף הראשון בנוי באבנים לא חתוכות של תכסילא, הרציף השני עשוי מאבנים מסותתות בפטיש, ואילו הרציף השלישי הוא מאבנים מסותתות באזמל. שיש לבן מלוטש במצע הרביעי והאחרון מתאר את הצלחתה של התנועה הפקיסטנית. מוכתר מסעוד, סופר פורה וסגן נציב דאז, היה אחד מחברי ועדת הבנייה. מיאן עבדול חלייק וחברה. מהנדס השירותים מיאן עבדול ג'אני מוגול המשיך לבנות ציוני דרך רבים אחרים של פקיסטן, כולל אצטדיון קדאפי לאהור, בית החולים העירוני גוג'רנוולה, צ'נד דה קילה עוקף מעבר גוג'רנוואלה, מלון לורדס ואוניברסיטת פנג'אב קמפוס גוג'רנוולה.

==קישורים חיצוניים==

קטגוריה:פנג'אב (פקיסטן)
קטגוריה:פקיסטן: תרבות
קטגוריה:אסיה: אנדרטאות
קטגוריה:פקיסטן: מבנים
סקרטריאט ראש הממשלה (אסלאמאבאד)

סקרטריאט ראש הממשלה (באורדו: دیوان انشا پاکستان) הוא המשרד של ראש ממשלת פקיסטן. המבנה שוכן באסלאמאבאד בירת פקיסטן בשדרות החוקה, ציר מרכזי בו נמצאים מספר מבני שלטון חשובים. המבנה בנוי בסגנון אדריכלות מוגולית. שטח המבנה הוא 55.6 הקטאר.

==היסטוריה==
המבנה נבנה בתחילת שנות ה-60 יחד עם שורה של מבני שלטון אחרים באיסלאמאבד.

==קישורים חיצוניים==

* 

* [https://dunyanews.tv/en/Pakistan/457530-Austerity-Mahaaz-Wajahat-s-Khan-Prime-Minister-House-Imran-Khan]
* [https://www.thenews.com.pk/print/347179-can-imran-avoid-staying-at-pm-house]

קטגוריה:פקיסטן: פוליטיקה
קטגוריה:אסיה: מעונות רשמיים
קטגוריה:פנג'אב (פקיסטן)
קטגוריה:פקיסטן: מבנים
בית הכנסת חברת ש"ס

בית הכנסת חברת ש"ס הוא בית כנסת פעיל בשכונת נווה צדק, שבתל אביב. בית הכנסת נוסד בשנת ה'תר"ן (1890) והיה לבית הכנסת הראשון שקם בשכונה.

שם בית הכנסת נקרא על שם 'ששה סדרי משנה' (=ש'שה ס'דרים). מאוחר יותר נקרא אף שם הרחוב בו שוכן בית הכנסת על שמו 'חברת ש"ס'.

בית הכנסת ובית המדרש היו פעילים עד שנת 1975. בשנים לאחר מכן לאחר שהיה מוקד למחלוקות משפטיות באשר לזהות הבעלים ולניסיון השתלטות בכוח הזרוע של בעלי אינטרסים נדלניים בשכונה, החייאת ההקדש בשמו קם ופעל בית הכנסת ומינוי נאמני הקדש חדשים על ידי בית הדין הרבני אפשרו לשקם, מכל מתחם ההקדש המקורי שכלל חצר ובניינים נוספים, רק את בית הכנסת והפעלתו מחדש.

== היסטוריה ==
בית הכנסת נוסד בשנת ה'תר"ן (1890) ביום ל"ג בעומר, על ידי הרב זאב וולף גרינוולד, שהיה יו"ר ועד הקהילה ביפו והמושבות. הוא אף היה זה שארגן את חבורת הלומדים בבית כנסת, ומפעם לפעם נשא שם דרשות, וכן מסר שם שיעורי תורה שונים.

== בית הכנסת ==
בית הכנסת נבנה בבית שהיה בבעלות משפחת קראפט, שמסרו אותו כהקדש לניהולם של נאמני ההקדש 'עמותת חברת ש"ס' שבראשה עמד הרב זאב וולף, על מנת שהמקום ישמש כבית כנסת וכבית מדרש. בלוח הקבוע בבית הכנסת נכתב כך:

במקורו בית הכנסת כלל מבנה וחצר כפי שנזכר בלוח ההנצחה. חצר בית הכנסת הייתה צמודה לביתו של אחיו של הראי"ה קוק, שאול חנא קוק.

בית הכנסת שוכן ברחוב 'חברת ש"ס' בבית מספר 7. בבית הסמוך (חברת ש"ס 5) גרו עד שנת 1988 יוסף ופסיה צייגר, שמשי בית הכנסת. בית הכנסת הוא חלק מבלוק התחום בין הרחובות עין יעקב, מגדל, המרד וחברת ש"ס. בבלוק זה היו גם בית הרב גרינברג, בית משה גרינשטיין, בית הרב שאול חונא קוק ובתי אייזנר.

במשך השנים פלשו מפירי חוק לבית. מעמדו החוקי של המבנה נידון בערכאות שיפוטיות. האמן חוני המעגל נינו של הרב גרינוואלד, השקיע רבות על מנת לדאוג לכך שהמקום ימשיך לתפקד לתפקד כבית כנסת ובית מדרש, אך הפסיד אותו בבית המשפט לטובת באי כוח ההקדש. הבית זכה לשיפוץ בשנת 2013, בזכות מאמציו של חוני המעגל, ושל דניאל רוימי ששומר על בית הכנסת.

כיום בית הכנסת פועל כמקום תפילה ופתוח כל שעות היממה, אבל הזנחה ארוכת שנים הותירה אך מעט מן הפאר של המבנה וחצרו. האתר זקוק לשיקום ארון הקודש ושיחזור עבודות אלומיניום וציורי הקיר מיוחדים שעיטרו את קירותיו.

== קישורים חיצוניים ==

* 
*[https://www.hagabay.net/2009-01-01-18-08-28/363-סיור-החודש-חברת-ש-ס,-נווה-צדק.html סיור חברת ש"ס נווה צדק], באתר איגוד בתי כנסיות
*
*
*

== הערות שוליים ==

קטגוריה:יפו: מבנים
קטגוריה:תל אביב-יפו: בתי כנסת
גרשון זלקינד

גרשון זלקינד (16 באוקטובר 1928 – 26 בספטמבר 2017) היה איש עסקים ישראלי, שכיהן כמנכ"ל ובעל שליטה של החברה הציבורית "אלקו".

==קורות חיים==
גרשון זלקינד נולד בשנת 1928 בגרמניה בשם גאורג זלקינג (בגרמנית: Georg Salkind) לתעשיין אלכסנדר זלקינד. בשנת 1933, לאחר עליית הנאצים לשלטון, ברחו הוא ומשפחתו לארץ ישראל המנדטורית. למד בגימנסיה הרצליה. שירת בחי"ש ובחמ"ד, השתתף במלחמת העצמאות ונפצע בקרב "שיירת נבי דניאל".

בשנת 1949 ייסד אביו אלכסנדר את חברת "חרושת אלקטרו מכנית ישראלית", שלימים הוחלף שמה לשם המקוצר "אלקו". עם הקמתה עסקה החברה בייצור שנאים ומוני חשמל, כספק יחיד של חברת החשמל לישראל בתחום זה, ובייצור מכשירי חשמל נוספים. למד במכון הטכנולוגי של ציריך, שם קיבל תואר מוסמך בפיזיקה גרעינית בהנחיית וולפגנג פאולי, ובשנת 1955 חזר לשראל והצטרף לעסק המשפחתי.

בשנת 1970 קיבל גרשון זלקינד את השליטה בחברה זו. בשנת 1987 רכש מידי דיסקונט השקעות את מלוא החזקותיה בחברת "אלקו". בשנת 1988 רכש זלקינד את יתרת מניות "אלקו" מידי כונס הנכסים של חברת "דנות". בשנת 1989 החלה החברה במהלך לשינוי אופי פעילותה, במסגרתו רכשה החברה במשך השנים חברות שונות, מימשה החזקות וביצעה רה-ארגון במבנה הקבוצה, כך שבסוף התהליך הפכה לחברת החזקות, שבשליטתה, בין השאר, החברות הבורסאיות אלקטרה, אלקטרה נדל"ן ואלקטרה מוצרי צריכה.

זלקינד נפטר ב-26 בספטמבר 2017. במועד זה היה שווי השוק של "אלקו" 2.4 מיליארד ש"ח ומחזורה הגיע ל-8.8 מיליארד ש"ח בשנה. זלקינד הותיר אחריו שני בנים, דניאל ומיכאל זלקינד, מנכ"לים משותפים בחברת "אלקו", להם הוריש באופן שוויוני את מניותיו בחברה, ובת, ד"ר דפנה ססלר, שלה הוריש נדל"ן ומזומן.

לאחר מותו ילדיו הקימו קרן הנושאת את שמו.

==לקריאה נוספת==
* יוסי גולדשטיין, באומץ ובנחישות – סיפורו של גרשון זלקינד, ידיעות ספרים, 2019.

==קישורים חיצוניים==
* 
* [https://www.youtube.com/watch?v=plL8k9yaneY&feature=emb_title Elco Legacy - Hebrew, English Subtitles]

==הערות שוליים==

קטגוריה:אנשי עסקים ישראלים
קטגוריה:תעשיינים ישראלים
קטגוריה:מנכ"לים ישראלים
קטגוריה:דירקטורים ישראלים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:בוגרי גימנסיה הרצליה
קטגוריה:אישים הקבורים בבית הקברות בסביון
קטגוריה:ישראלים שנולדו ב-1928
קטגוריה:ישראלים שנפטרו ב-2017
אוטודוס

אוטודוס (שם מדעי: Otodus) הוא סוג של כריש נכחד מהסדרה דמויי עמלץ ומהמשפחה אוטודונטיים.

== מאפיינים ==
הכריש חי במימי הקנוזואיקון מהפלאוגן עד המיוקן ומאובניו נמצאו במגוון אתרים באפריקה, אסיה, אירופה ואמריקה הצפונית ובדומה למרבית דגי הסחוס השרידים היחידים שלו הם מאובני שיניים, אשר חלקם היו בשלבי התפתחות שונים.

המשמעות של שמו של הכריש מיוונית עתיקה היא "שן דמוית-אוזן": "ōt" - אוזן, "odoús" - שן. זאת מאחר שהמבנה שלהם דמה מעט לזה של אוזן.

כריש זה היה קרובו הקדום של העמלץ הלבן - הגדול והקטלני שבכרישים הטורפים כיום. ממדידה של השיניים שחלקם הגיעו לאורך 104 מ"מ נראה שמדובר היה בכריש גדול מאוד, עם חוליות באורך 12.4 ס"מ. אורך הגוף הגיע ל-9.1 מטר או אף ל-12.2 מטר. 

הכריש היה גדול מעמלץ לבן והיה טורף-על באוקיינוסים הקדומים. הוא ניזון ממיני יונקים ימיים, כרישים אחרים ודגי גרם. הוא שגשג באוקיינוסים עד המיוקן, אז הוא נכחד (אם כי זה תלוי גם בשיוך המינים הכלולים בסוג). 

==מינים==
* Otodus aksuaticus
* Otodus sokolovi
* Otodus auriculatus
* Otodus angustidens
* Otodus chubutensis
* Otodus limhamnensis
* Otodus minor
* Otodus naidini
* Otodus obliquus
* Otodus poseidoni

מספר חוקרים משייכים לסוג זה אף את המגלודון (Otodus megalodon), הגדול בכל הכרישים מעולם.

== בתרבות ==
כריש זה הופיע בסרט Sea Rex 3D.

==קישורים חיצוניים==

קטגוריה:בעלי חיים שתוארו ב-1843
קטגוריה:טקסונים שתוארו בידי לואי אגאסי
קטגוריה:אוטודונטיים
קטגוריה:דמויי כריש מהקנוזואיקון
קטגוריה:מגה-פאונה ימית של הפלאוגן
קטגוריה:מגה-פאונה ימית של הנאוגן
קטגוריה:מאובני טקסונים שתוארו ב-1843
Sea Rex 3D

Sea Rex 3D: Journey to a Prehistoric World (בתרגום מילולי: "הרקס של הים: בחזרה לעולם פרהיסטורי") הוא סרט תלת-מימד דוקומנטרי שיצא ב-14 במאי 2010 ברשתות IMAX.

הסרט מציג את עולמם של הזוחלים הימיים אשר חיו במזוזואיקון בימים והאוקיינוסים הקדומים והיו הטורפים הגדולים ביותר בים. את המסע לעולמם עושה בחורה בשם ג'ולי המסתכלת על יצורים באקווריום במויאון הטבע ולצידה מתגלה אדם מהמאה ה-18 אשר מתגלה כז'ורז' קיווייה הצעיר - המייסד של הפלאונטולוגיה המודרנית.

קיווייה מסביר לג'ולי על פלאי היצורים הימיים שחיו לאורך שלוש תקופות במזוזואיקון: הטריאס, היורה והקרטיקון. הוא מסביר לה גם על גילוי המאובנים והמידע שהם נותנים על היצורים הקדמונים.

==היצורים שמוצגים בסרט==

== קישורים חיצוניים ==
* 

קטגוריה:סרטי 2010
קטגוריה:סרטי IMAX
קטגוריה:סרטי תלת-ממד
קטגוריה:סרטי תעודה על בעלי חיים פרהיסטוריים
וולוו סדרה LV71

וולוו סדרה LV71 (בשוודית: Volvo LV71-series) היא סדרת משאיות קלות מתוצרת וולוו משאיות בבעלות יצרנית הרכב השוודית וולוו אשר יוצרה בין השנים 1932–1935 בשוודיה.

יוצרו כ-4,700 יחידות.

==דגמים==
* "LV71" – עומס מקסימלי 2.5 טון, בסיס גלגלים 3.4 מטר.
* "LV72" – עומס מקסימלי 2.5 טון, בסיס גלגלים 4.1 מטר.
* "LV73" – עומס מקסימלי 3.0 טון, בסיס גלגלים 3.4 מטר.
* "LV74" – עומס מקסימלי 3.0 טון, בסיס גלגלים 4.1 מטר.
* "LV75" – תא הנהג הועבר קדימה כך שהנהג התיישב לצד המנוע. מבנה הקבינה נתן חלוקת משקל טובה יותר בין הסרן הקדמי לאחורי, וכתוצאה מכך עומס ציר אחורי מופחת.

==תצורות דגמי "וולוו סדרה LV71"==

* משאית קלה.
* אוטובוס.
* כבאית.
* בין השנים 1934–1931 הורכבו בפינלנד כמה עשרות יחידות של דגם סיסו S-321 מתוצרת "Oy Suomen Autoteollisuus Ab" על בסיס שלדה מדגם "וולוו סדרה LV71" ומדגם "וולוו סדרה LV72".

== תמונות ==
<gallery mode="packed" heights="180">
קובץ:Volvo LV 72 DS Bus 1935.jpg | "וולוו סדרה LV72" דגם "DS" – אוטובוס שנת 1935
קובץ:Volvo LV 72 Bus 1932.jpg | "וולוו סדרה LV72" – אוטובוס שנת 1932
</gallery>

<gallery mode="packed" heights="120">
קובץ: Volvo LV 71E Fire Engine 1933.jpg| "וולוו סדרה LV71" דגם "E" – כבאית, שנת 1933
קובץ:Volvo LV 72 D Fire engine 1932.jpg | "וולוו סדרה LV71" דגם "D" – כבאית, שנת 1932
קובץ:Volvo LVD Fire Engine 1933.jpg | "וולוו סדרה LVD", שנת 1933
</gallery>

==ראו גם==
* וולוו
* וולוו LV4
* וולוו שארפנוז
* וולוו סדרה LV60
* וולוו סדרה LV66 
* וולוו סדרה LV76
* וולוו סדרה LV81
* וולוו לונגנוז

== קישורים חיצוניים ==

== הערות שוליים ==

סדרה LV71
קטגוריה:משאיות קלות
קטגוריה:דגמי אוטובוסים
קטגוריה:כבאיות
קטגוריה:כלי רכב שהושקו ב-1932
קטגוריה:כלי רכב שוודיים
אנטארקטודון

אנטארקטודון (שם מדעי: Antarctodon; מילולית: "שן אנטארקטיקה") הוא סוג של יונק בן הסדרה הקדומה אסטרפותרים, אשר התגלה על האי סיימור שבארץ גרהאם, קרוב מאוד לאי סנואו היל. הממצאים התגלו בתצורות לה מסטה ותוארו ב-2011 בידי מריאנו בונד, אלחנדרו קרמרז, רוס ד. ה. מאקפי ומרסלו רגוורו. הסוג כלל מין יחיד - Antarctodon sobrali, על שם החוקר הארגנטינאי חוסה מריה סובראל.

היצור חי דרומה יותר מקרוביו ששכנו באמריקה הדרומית ברובם וכנראה עבר דרך גשר יבשתי קדום לאנטארקטיקה במשך האאוקן הקדום. לצידו של האנטארקטודון התגלה עוד מין מאותה סדרה - הטריגונוסטילופס (Trigonostylops). באותו הזמן אנטארקטיקה הייתה חמימה מכפי שהיא כיום וצמחו בה יערות והיא שקקה חיים.

המאובנים שנמצאו כללו רק מאובני שיניים שטוחות וחזקות, המרמזות על תזונה מצמחים. היצור הגיע למשקל של 18 עד 38 ק"ג.

==קישורים חיצוניים==

קטגוריה:אסטרפותריים
קטגוריה:יונקים שחיו באאוקן
קטגוריה:בעלי חיים שחיו בקנוזואיקון באנטארקטיקה
קטגוריה:אנטארקטיקה: מאובנים
וולוו סדרה LV81

וולוו סדרה LV81 (בשוודית: Volvo LV81-series) היא סדרת משאיות בינוניות מתוצרת וולוו משאיות בבעלות יצרנית הרכב השוודית וולוו אשר יוצרה בין השנים 1935–1940 בשוודיה.

יוצרו כ-11,500 יחידות.

בדגמי "וולוו סדרה LV81" הורכבו מנועי בנזין ו"מנועי הסלמן" .

=="מנוע הסלמן" (Hesselman engine)==
בגלל צריכת הדלק הגבוהה למדי, הלקוחות רצו להוריד את עלות הדלק. זו הייתה הסיבה שוולוו הציגה את מנוע "הסלמן" (Hesselman engine). אלטרנטיבה מנוע זו למנוע הבנזין, ולמנוע הדיזל, תוכננה על ידי הממציא השוודי, המהנדס ג'ונאס הסלמן .

"מנוע הסלמן" התבסס על מנוע הבנזין והיה יחס דחיסה זהה לזה של מנוע הבנזין, אך בזכות משאבת הזרקה בשילוב מצתים מסוג רב עוצמה ניתן היה להפעיל את המנוע על סולר (או כל דלק אחר). מנוע זה הפך פופולרי למדי, אך לא היה יעיל כמו מנוע הדיזל בעל הדחיסה גבוהה. אם המנוע תוחזק כראוי על ידי נהג מנוסה, מנוע זה היה מקור כוח טוב ואמין.

==מדגמי סדרה "LV81"==
* "LV81-86" – יוצר בין השנים 1935–1940, הורכב בדגם מנוע בנזין 3,670 סמ"ק מדגם "Volvo EC"
* "LV93-95" – יוצר בשנת 1935, הורכב בדגם מנוע בנזין 4,097 סמ"ק מדגם "Volvo DC".
* "LV93-95" – יוצר בשנת 1935, הורכב בדגם מנוע 4,097 סמ"ק המופעל על ידי בנזין וסולר מדגם "Volvo HA".
* "LV93-95" – יוצר בין השנים 1936–1939, הורכב בדגם מנוע בנזין 4,394 סמ"ק מדגם "Volvo FC".
* "LV93-95" – יוצר בין השנים 1936–1939, הורכב בדגם מנוע 4,394 סמ"ק המופעל על ידי בנזין וסולר מדגם "Volvo FCH".

==תצורות דגמי "וולוו סדרה LV81"==

* משאית בינונית
* אוטובוס
* כבאית

== תמונות ==
<gallery mode="packed" heights="120">
קובץ:Volvo LV 82 Truck 1939.jpg | וולוו דגם "LV 82", שנת 1939
קובץ:Volvo LV 82 DS Truck 1938.jpg | וולוו דגם "LV 82 DS", שנת 1938
קובץ:Volvo LV 84 DT Truck 1937.jpg | וולוו דגם "LV 84 DT", שנת 1937
</gallery>

<gallery mode="packed" heights="120">
קובץ:Volvo LV 84D Fire Engine 1936.jpg | וולוו דגם "LV 84D", שנת 1936 – כבאית
קובץ:Brandbil skog1.JPG | וולוו סדרה LV81, שנת 1938 – כבאית
קובץ:Brandbil skog4.JPG | וולוו סדרה LV81, שנת 1938 – כבאית
</gallery>

<gallery mode="packed" heights="150">
קובץ:Volvo LV 84 Bus 1938.jpg | וולוו דגם "LV 84", שנת 1938 – אוטובוס
קובץ:1936 Volvo LV85.jpg | וולוו דגם "LV 85", שנת 1936 – אוטובוס
</gallery>

==ראו גם==
* וולוו
* וולוו LV4
* וולוו שארפנוז
* וולוו סדרה LV60 
* וולוו סדרה LV66 
* וולוו סדרה LV71
* וולוו סדרה LV76
* וולוו לונגנוז
* וולוו ראונדנוז

== קישורים חיצוניים ==

* [https://bilwebauctions.se/en/olofstrom-klassiska/bilar/volvo-lv81-54ton-6-cylinder-petrol-141 "וולוו LV81" - תמונה] (bilwebauctions.se/en/olofstrom-klassiska/bilar/volvo-lv81)

== הערות שוליים ==

סדרה LV81
קטגוריה:משאיות
קטגוריה:דגמי אוטובוסים
קטגוריה:כבאיות
קטגוריה:כלי רכב שהושקו ב-1935
קטגוריה:כלי רכב שוודיים
דוד צבי אורדנטליך

הרב דוד צבי אורדנטליך (ט"ו באדר ה'תרצ"ז, פברואר 1937 – כ"ט בחשוון ה'תש"ף, 27 בנובמבר 2019) היה רבה האשכנזי של ביתר עילית.

==ביוגרפיה==
נולד בבודפשט, הונגריה לרייזל מלכה ולרבי זאב. בשנת ה'תשי"א עלה עם הוריו לישראל. למד בישיבת לומז'ה בפתח תקווה שם כתב וערך את שיעורי ראש הישיבה רבי אהרון כץ, ובישיבת סלבודקה בבני ברק.

לאחר נישואיו לברכה ברזל התגורר בבני ברק ולמד בכולל חזון איש. הוסמך להוראה על ידי הרב יצחק יעקב וייס. מספר שנים לאחר נישואיו מונה לר"מ בישיבת חכמי לובלין בבני ברק.

בשנת ה'תשכ"ז עם הקמת ישיבת אוהל יעקב מונה לשמש כר"מ בישיבה, במקביל מסר שיעורים גם בישיבת רוז'ין בירושלים.

עם ייסוד בית דין צדק בני ברק של הרב נסים קרליץ מונה לכהן כדיין בהרכב הראשון של בית הדין יחד עם הרב פינחס שרייבר.

במשך תקופה כיהן כרב קהילת 'שובה ישראל' בארגנטינה וכראש כולל אברכים במרסיי צרפת. על אף שיוכו למגזר הליטאי, עמד בקשרים טובים עם אדמו"רים ורבנים חסידים.

===רבנות העיר ביתר===
לאחר הקמת היישוב ביתר עילית, הוקמה ועדה מיוחדת לאיתור רב ליישוב, חברי הוועדה היו ראש הכולל הראשון ביישוב, נציג הציבור הליטאי ונציג הציבור הספרדי, חסידי בויאן שהיו מראשוני המתיישבים המליצו על הרב אורדנטליך שאותו הכיר מתפקידו בישיבת בויאן. הרב אורדנטליך נבחר לכהן כרב היישוב ואב בית הדין המקומי. לצדו, נבחר הרב יעקב תופיק אביעזרי כרב הספרדי.

לאחר הכרזתה כעיר, פרש באופן רשמי מתפקידו, אך המשיך לשאת בתפקיד באופן לא רשמי. בשנותיו האחרונות כוחו נחלש, והוא התנייד בכיסא גלגלים, וחלק מתפקידיו המעשיים הועברו לידי הרב צבי ברוורמן.

נפטר בכ"ט בחשוון ה'תשע"ט, 27 בנובמבר 2019, ונקבר בבית הקברות של נציבי ישיבת פוניבז' בבני ברק.

==קישורים חיצוניים==
* 

==הערות שוליים==

קטגוריה:ביתר עילית: רבנים
קטגוריה:רבני ערים בישראל
קטגוריה:עולים בשנות ה-1950
קטגוריה:בוגרי ישיבת לומז'ה-פתח תקווה
קטגוריה:בוגרי ישיבת סלבודקה (בני ברק)
קטגוריה:רבנים חרדים
קטגוריה:רבנים ליטאים
קטגוריה:דייני בית דין צדק בני ברק
קטגוריה:אישים הקבורים בבית הקברות פוניבז'
קטגוריה:ישראלים ילידי הונגריה
קטגוריה:רבני ישיבת חכמי לובלין-בני ברק
קטגוריה:ישראלים שנולדו ב-1937
קטגוריה:ישראלים שנפטרו ב-2019
רן כרמי בוזגלו

רן כרמי בוזגלו (נולד ב-14 בספטמבר 1963) הוא פעיל פוליטי המזוהה עם הימין הישראלי.

==ראשית חייו==
נולד בחולון בשם רן כרמי. אביו גיורא היה ניצול שואה מהונגריה, מוזיקאי ונגן אקורדיון, שהקים את קונסרבטוריון כרמי בחולון.

כרמי שירת כקצין בגדוד 12 של חטיבת גולני ולחם במלחמת לבנון הראשונה. בליל 5–6 יוני 1985 הוטס עם מחלקתו לרמת הגולן, אך מסוק היסעור שלהם התרסק. למרות פציעתו, כרמי חילץ מהמסוק קצין שנלכד<ref></ref> וקיבל על כך כתב הוקרה מאלוף פיקוד הצפון אורי אור. אף על פי ששוחרר מהצבא עקב הפציעה, המשיך לשרת בהתנדבות בקבע ובמילואים.

לאחר שחרורו, כרמי עבד בתפקידים שונים ברשת כלי זמר בהם הוראת נגינה וניהול סניפים. כיום הוא בעלים של סניף כלי זמר ובית ספר ללימודי נגינה באשדוד, פסנתרן ג'אז ומלחין.

== פעילות פוליטית ==
בשנת 1988 הצטרף לתנועת צומת והיה אחראי על נוער צומת. כיהן כחבר מועצת העיר חולון בין השנים 1993–1995 כראש הרשימה העירונית מטעם תנועת "צומת" והוביל מטעמה את המחאות נגד נסיגה מהגולן והסכמי אוסלו.

לאורך השנים היה פעיל בפעולות מחאה רבות, חלקן אף כמפגין יחיד. בין היתר גם בפעילות למען שחרור גלעד שליט.

בשנת 2015 הוסיף את השם המשפחה "בּוּזַגְלוֹ", לדבריו בשל היחס לו זוכים יוצאי עדות המזרח ובעקבות נאום הקומץ של יאיר גרבוז. את השם שאב מן המושג "מבחן בוזגלו".

במאי 2018 ניסה להטיס עפיפון תבערה אל רצועת עזה יחד עם שני פעילי ימין נוספים במסגרת צילום סרטון היתולי, אך בשל כיוון הרוח נשרפו קוצים שהיו על הגבעה עליה צולם הסרטון.

היה מראשי הפעילים לשחרור אלאור אזריה ממאסר. כרמי אף נעצר והובא לפני שופט לאחר שהתפרץ לבמה בעצרת שארגן זיו שילון, ודרש את שחרורו של אזריה.

כרמי בוזגלו הוא מראשי מטה המאבק נגד היועץ המשפטי לממשלה נגד העמדתו לדין של בנימין נתניהו. במסגרת המאבק ארגן הפגנות בכיכר גורן, בקרבת ביתו של אביחי מנדלבליט.

ב-2020 הוכה על ידי מפגין מתנועת "אין מצב" בהפגנה שהתקיימה כחלק מהמחאה נגד בנימין נתניהו ונפצע קל. החשוד נחקר ושוחרר למעצר בית בן 5 ימים.

ביולי 2022 הודיע על התמודדות לפריימריז במפלגת הליכוד לבחירות לכנסת ה-25. הוא התמודד ברשימה הארצית, קיבל בבחירות המקדימות 2,934 קולות והוצב במקום ה-71 ברשימה הסופית לכנסת.

== חיים אישיים ==
כרמי בוזגלו נשוי ואב לארבעה. הוא מתגורר בנס ציונה. הוא צמחוני מגיל 12.

==קישורים חיצוניים==

* [http://www.ahdutvegeula.com/me/4980/1215 הדף של רן כרמי] באתר אחדות וגאולה
* 
* 
* עקיבא לם, [https://dev.20il.co.il/רן-כרמי-התפרץ-לבמה-משפחת-אזריה-התנערה/ בעקבות ההתפרצות – משפחת אזריה מתנערת מרן כרמי], באתר ערוץ 20, 7 בינואר 2017
* 
* 
* עופר אשטוקר, [https://www.ashdodnet.com/מגזין-אשדוד/204950 כך הוא פותר את בעיית הפקקים באשדוד ב-30 שניות], באתר אשדודנט, 10 באוקטובר 2017
* 
* 
* 

==הערות שוליים==

קטגוריה:פעילי מפלגת צומת
קטגוריה:פעילים חברתיים ישראלים
קטגוריה:בוגרי בית הספר ביאליק (חולון)
קטגוריה:חברי מועצת העיר חולון
קטגוריה:נס ציונה: אישים
קטגוריה:פעילי הליכוד
קטגוריה:ישראלים שנולדו ב-1963
קרן ספרה

ספרה ניהול קרנות (באנגלית: Sphera Fund Management) היא מנהלת קרנות הגידור הגדולה בישראל, המנהלת הון של כמיליארד וחצי דולר ב-7 קרנות. 

== היסטוריה ==
קרן ספרה הוקמה בשנת 2004 על ידי שלושה שותפים מייסדים - ישראל מור, דורון ברין ורון סנטור. הקרן מתמחה באסטרטגיית השקעות מסוג לונג־שורט (מכירה בחסר) במניות של חברות ציבוריות בינוניות וגדולות, רובן ישראליות או בעלות זיקה לישראל. תחומי השקעות הקרן מגוונים וכוללים נדל"ן, טכנולוגיה, טלקום, אנרגיה, תעשייה, שירותים, פיננסים ועוד. 

עם השנים התרחבה פעילות החברה, והוקמו 5 קרנות גידור נוספות: 

קרן ספרה גלובל הלת'קר (באנגלית: Sphera Global Healthcare) הוקמה בשנת 2007 בשותפות עם מורי ארקין. הקרן משקיעה במניות של חברות תרופות וביוטכנולוגיה גלובאליות על סמך מחקר אנליטי של צוות מדענים, רופאים ומומחי השקעות.

בשנת 2011 החלה לפעול קרן ספרה Small Cap. השקעות הקרן מתרכזות בחברות ישראליות קטנות ובינוניות, בעלות מאפייני שווי שוק נמוך יחסית, הנסחרות במדדי היתר בבורסה בתל אביב ומתומחרות בחסר לאור היעדר כיסוי אנליטי נרחב או סחירות נמוכה יותר בהשוואה למדדים המובילים בבורסה בתל אביב.

בשנת 2018 הוקמה קרן ספרה ביוטק, אף היא בשותפות עם מורי ארקין. הקרן מתמחה בהשקעות בחברות קטנות ובינוניות בתחום התרופות והביוטכנולוגיה, המאופיינות בחדשנות מדעית וטכנולוגית.

בשנת 2019 הוקמה קרן ספרה גלובל אקוויטי (Sphera Global Equity) הפועלת באסטרטגיות לונג-שורט ומשקיעה במניות של חברות גלובאליות, רובן אמריקאיות במגוון רחב של סקטורים עסקיים – תעשייה, טכנולוגיה, שירותים, טלקום, מדיה ועוד. 

בשנת 2022 הוקמה קרן ספרה טק פאנד (Sphera Tech Fund) הפועלת באסטרטגיות לונג שורט ומשקיעה בחברות טכנולוגיה גלובאליות, בדגש על חברות ישראליות שהונפקו בארצות הברית. 

תחומים נוספים:

בשנת 2021 הקימה ספרה קרן פרטית סגורה ראשונה – ספרה פארק־אין, קרן PE סגורה בתחום הנדל"ן המתמחה בחניונים.

ספרה מעסיקה כארבעים עובדים ומשרדיה ממוקמים בתל אביב וניו-יורק. בפברואר 2022 מונה אמיר לוי כשותף ומנכ"ל ספרה
. 

== קישורים חיצוניים ==
* 
* 
* 
* 
* 
* 
* 

==הערות שוליים==

ספרה
ניקולאה אואידה

ניקולאה אואידה (ברומנית: Nicolae Oaidă, שכונה גם בשם "אוליסה" על שם גיבור האודיסאה, שנולד ב-9 באפריל 1933) היה חלוץ כדורגל ומאמן כדורגל רומני, שבשנת 2008, בגיל 75, נבחר לנשיא כבוד של מועדון הכדרגל הרומני פרוגרסול בוקרשט. אואידה שיחק שבעה פעמים במשחקים של נבחרת רומניה והבקיע גול אחד.

אואידה נולד בכפר בוד, באזור בראשוב והתחיל לשחק כדורגל בנוער של המועדון הדגל האדום בראשוב, שם שיחק בשנים 1946 - 1950. בשנים 1951 - 1953 שיחק במועדון לוקומוטיבה בראשוב, בשנים 1953 - 1956 הופיע במדי דינמו בראשוב ובעונת 1956/1957 במדי דינמו בקאו. מכאן עבר ב-1957 לקבוצה פרוגרסול בוקרשט, איתה זכה בגביע המדינה של רומניה.

במהלך שנותיו כשחקן כדורגל הופיע אואידה ב-222 משחקים בליגה העליונה של רומניה וב-14 משחקים בליגה השנייה והבקיע 76 גולים. הוא פרש ב-1969 ועבר לקריירה של מאמן כדורגל. את הקריירה כמאמן כדורגל התחיל כמו בקבוצה הלהבה האדומה בוקרשט, בליגה השלישית ומ-1971 עבר לאמן את נבחר לוב ואת קבוצת עלי בנגאזי למשך שנתיים. בשובו לרומניה אימן את מורשול דבה מהליגה השנייה, המשיך לוייטורול וסלוי ואז הגיע לפרוגרסול בוקרשט. ברשימת הקבוצות שאימן מופיעות גם טרקטורול בראשוב, ז'יול פטרושאן, אוטובוזול בוקרשט, קבוצה במרוקו, מטלול בוקרשט, שוב מרוקו, נבחרת מצרים ושוב מרוקו.

בגיל 75 הוענק לו תואר כבוד של נשיא מועדון הכדורגל פרוגרסול בוקרשט.

==קישורים חיצוניים ==
* [https://www.national-football-teams.com/player/37635/Nicolae_Oaida.html Oaidă, Nicolae] 
* [https://www.romaniansoccer.ro/players/1435/nicolae-oaida.htm Nicolae OAIDĂ] 

קטגוריה:כדורגלנים רומנים
קטגוריה:חלוצי כדורגל רומנים
קטגוריה:כדורגלני נבחרת רומניה
קטגוריה:מאמני כדורגל רומנים
קטגוריה:רומנים שנולדו ב-1933
ההפגנות באיראן (2019–2020)

בנובמבר 2019 פרצו ברחבי איראן מהומות אלימות במחאה על ההעלאה החדה של מחיר הבנזין. על פי ההערכות הראשוניות, נהרגו במהלך דיכוי גל המחאה שנמשך פחות משבועיים למעלה מ-300 איש, אך בחודש שלאחר האירועים דיווחו גורמים במשרד הפנים האיראני כי מספר ההרוגים הוא כ-1,500, ביניהם כמה מאנשי כוחות הביטחון. לפי ארגון זכויות האדם אמנסטי אינטרנשיונל, בין ההרוגים היו לפחות 23 ילדים. הארגון דיווח כי מספר העצורים בעקבות המהומות הגיע לכ-7,000 וכי רבים מהם עונו. אחדים ממשתתפי המהומות נידונו למוות.

הפגנות אלה היו חלק מרצף מחאות שהחל בדצמבר 2017 והמשיך בקיץ 2018, על רקע המשבר המתמשך בכלכלת איראן.

== קישורים חיצוניים ==

* 
* 
* [https://www.amnesty.org/en/latest/news/2020/05/iran-details-released-of-304-deaths-during-protests-six-months-after-security-forces-killing-spree/ עדכון] של ארגון אמנסטי אינטרנשיונל, 20 במאי 2020

== הערות שוליים ==

קטגוריה:הרפובליקה האסלאמית של איראן: היסטוריה
קטגוריה:2019 באיראן
קטגוריה:2020 באיראן
קטגוריה:הפגנות באיראן
קטגוריה:מהומות
קטגוריה:מעשי טבח במפגינים
אבי עזרי

אבי עזרי הוא ספר חידושים, שנכתב על ידי הרב אלעזר מנחם מן שך על ספר היד החזקה של הרמב"ם.

== על הספר ==
ספר זה נכתב בסגנון עיוני ישיבתי על פי אסכולת בריסק, ומתמקד בתירוץ קושיות וסתירות בדברי הרמב"ם וכן בנפקא מיניה למעשה.

הרב שך החל בכתיבת הספר בהיותו תלמיד ישיבת סלוצק, והחל בהוצאתו לאור לאחר עלותו לארץ ישראל. בספר ישנן הסכמות מהרב איסר זלמן מלצר ומהרב יצחק זאב הלוי סולובייצ'יק. הספר התפרסם והוא נלמד בעולם הישיבות, בעיקר הליטאי.

== חלקי הספר והוצאתו ==
הכרך הראשון הוא על חלקי נשים וקדושה, נדפס בירושלים בשנת ה'תש"ח.
הכרך השני על סדרי נזיקין, קנין, משפטים ושופטים, נדפס בשנת ה'תשט"ז. לאחר מכן נוספו עוד שני כרכים, האחד על סדרי מדע אהבה וזמנים, והאחר על הפלאה, זרעים, טהרה עבודה וקרבנות.

לאחר שהשלים המחבר את הוצאת הספר, הדפיס עוד מחידושיו בארבע מהדורות נוספות שיצאו לאור בכרכים נפרדים על כל סדר הרמב"ם. בשנת ה'תשנ"ב אוחדו כל המהדורות השונות ונדפסו במהדורה אחת בארבעה כרכים גדולים, ומאז נדפס במספר מהדורות.

על שם הספר קרוי רחוב אבי עזרי במודיעין עילית<ref></ref> ורמת אבי עזרי בבית שמש. בשכונת רמת אבי עזרי בבית שמש קיימת כיכר המקושטת במיצד המדמה את סדרת הספרים.

== הערות שוליים ==

קטגוריה:ספרי חידושים תורניים
קטגוריה:נושאי כלים של רמב"ם
קטגוריה:הרב שך
אדובי אודישן

Adobe Audition (נקראת בקצרה: אודישן) היא תוכנת DAW (ראשי תיבות של Digital Audio Workstation. בתרגום חופשי לעברית: תחנת עבודה דיגיטלית לאודיו) ליצירה ועריכה של מוזיקה, שמפותחת על ידי אדובי מערכות ומופצת כיום כחלק מחבילת Creative Cloud. התוכנה הייתה ידועה עד 2003 כCool Edit Pro, ונקנתה בשנת 2003 על ידי אדובי. התוכנה תומכת בעריכה לא ליניארית (שאינה "דורסת" את התוכן המקורי ומאפשרת שינויים בזמן אמת) ומיקס במספר ערוצי סאונד (Multi Track).

==היסטוריה==
התוכנה פותחה במקור בשם Syntrillium Cool Edit על ידי שני פורשים מחברת מיקרוסופט שייסדו חברה בשם Syntrillium. לאור הצלחת התוכנה פיתחו השניים גרסה מקצועית בשם Cool Edit Pro, שתמכה בעריכה במספר ערוצי סאונד. עם הזמן התווספו לה תכונות נוספות כגון עריכה לא ליניארית, מיקס בסאונד היקפי ויכולת עבודה על מספר בלתי מוגבל של טראקים בו זמנית (במגבלות החומרה). התוכנה כללה אף מספר תוספים (תוסף להפחתת רעש לדוגמה). במאי 2003 נקנתה התוכנה על ידי אדובי בסכום של 16.5 מיליון דולר, ושמה שונה לAudition.

עם הזמן התווספו לה תכונות נוספות, דוגמת תמיכה בתוספים תואמי VST (כמקובל אצל שאר התוכנות שעוסקות בעריכת אודיו מקצועית), כלי מאסטרינג, תמיכה ב-MIDI, ואינטגרציה עם תוכנות שונות של אדובי, במיוחד עם פרמייר פרו.

==גרסאות==
* Adobe Audition 1. למעשה הייתה זו גרסה משופרת של Cool Edit Pro v2.1.
* Adobe Audition 2
* Adobe Audition 3
* Adobe Audition CS5.5. בגרסה זו התוכנה שווקה לראשונה כחלק מחבילת Creative Suite.
* Adobe Audition CS6
* Adobe Audition CC. גרסה ראשונה שנכללה כחלק משירות הענן Creative Cloud.
* Adobe Audition CC 2014
* Adobe Audition CC 2015
* Adobe Audition CC 2015.2
* Adobe Audition CC 2017
* Adobe Audition CC 2018
* Adobe Audition CC 2019.

==ראו גם==
* Steinberg Cubase
* FL Studio
* Logic Pro

==קישורים חיצוניים==

* 

קטגוריה:אדובי
קטגוריה:תוכנות מוזיקה
קטגוריה:תוכנות עריכת אודיו
שלושת הימים של ברוז'-דה פאנה

שלושת הימים של ברוז'-דה פאנה (בהולנדית: Driedaagse Brugge–De Panne) הוא מרוץ אופני כביש חד-יומי בדרג ה־UCI World Tour, שמתחיל בברוז' ומסתיים בדה פאנה בחודש מרץ. משנת היווסדו של המרוץ ב-1977 עד שנת 2018, המרוץ היה במתכונת של קטעים ונערך בשלושה ימים. בשנת 2018 המרוץ הפך לחד יומי.

== היסטוריה ==
המרוץ נוצר ב-1977, כחלק משבוע מרוצים שמשמש כהכנה לרונדה ון פלנדרן, בסוף מרץ או בתחילת אפריל. השלב הראשון בדרך כלל התחיל בדה פאנה והסתיים בארדנים, השלב השני הסתיים בקוקסייד ובשל כך, בעבר המרוץ נקרא "שלושת הימים של דה פאנה-קוקסייד". והשלב השלישי היה נגד השעון. לפעמים, אחד מהשלבים היה מחולק לשני חלקים. אריק ואנדראיירדן הוא שיאן הניצחונות במרוץ, כאשר ניצח ב-1987, 1986, 1988, 1989, 1993.

== מנצחים בשנים האחרונות ==

{|class="wikitable"
!שנה!!רוכב||קבוצה
|-
|1997||יוהאן מוזיאו||מאפי
|-
|1998||מיקלה ברטולי||אסיקס
|-
|1999||פטר ואן פטגם||TVM - Farm Frites
|-
|2000||ויאצ'סלב יקימוב||U.S Postal Service
|-
|2001||ניקו מטאן||קופידיס
|-
|2002||פטר ואן פטגם||לוטו אדקו
|-
|2003||ראייויס בלוחוושצ'יקס||AG2R
|-
|2004||ג'ורג' הינקאפי||U.S Postal Service
|-
|2005||סטיין דבולדר||קבוצת דיסקברי צ'אנל
|-
|2006||לייף הוסט||קבוצת דיסקברי צ'אנל
|-
|2007||אלסנדרו באלאן||למפרה פונדיטאל
|-
|2008||יוסט פוסטוומה||ראבו באנק
|-
|2009||פרדריק ווילמס||ליקוויגאס
|-
|2010||דייוויד מילר||גרמין - טרנסיטיונס
|-
|2011||סבסטיאן רוסלר||רדיושק
|-
|2012||סילביאן שאבנל||קוויק סטפ
|-
|2013||סילביאן שאבנל||קוויק סטפ
|-
|2014||גיום ואן קירסבולק||קוויק סטפ
|-
|2015||אלכסנדר קריסטוף||קטיושה
|-
|2016||ליווה ווסטרה||אסטנה
|-
|2017||פיליפ ז'ילבר||קוויק סטפ
|-
|2018||אליה ויוויאני||קוויק סטפ
|-
|2019||דילן חרונבייחן||יומבו–ויסמה
|-
|2020|| איב למפרט||דקונינק קוויק-סטפ
|-
|2021|| סם בנט||דקונינק קוויק-סטפ
|-
|2022|| טים מרליר||אלפסין-פניקס
|-
|2023|| יספר פיליפסן||אלפסין-דקונינק
|}

== מרוץ הנשים ==
מרוץ הנשים נוסד ב-2018.
=== מנצחות ===
{|class="wikitable"
!שנה!!רוכבת||קבוצה
|-
|2018||יולין דור||מיצ'לטון - סקוט
|-
|2019||קריסטן ווילד||WNT - Rotor ProCycling
|-
|2020||לורנה ויבס||קבוצת DSM (נשים)
|-
|2021||גרייס בראון||קבוצת בייקאקסצ'יינג'
|-
|2022||אליסה בלסמו||טרק-סגפרדו
|-
|2023||פייפר ג'ורג'י||Team DSM
|}

== קישורים חיצוניים ==

* 

== הערות שוליים ==

קטגוריה:מרוצי וורלד טור
קטגוריה:בלגיה: מרוצי אופניים
מפרץ גויו

מפרץ גויו (באנגלית: Guyou Bay) הוא מפרץ בחוף המערבי של האי בראבנט בארכיפלג פאלמר, שבאנטארקטיקה. 

המפרץ, שרוחבו 7 קילומטרים, מצוי בין נקודת קלוד לנקודת מצ'ניקוב.

אל המפרץ נשפכים הקרחונים דודלן, אושאנה וראליצה.

== היסטוריה ==
=== גילוי חצי האי ===

חצי האי התגלה ומופה לראשונה על ידי המשלחת הצרפתית השלישית לאנטארקטיקה, בפיקודו של ז'אן-באטיסט שארקו, אשר חקרה את אנטארקטיקה בין השנים 1903–1905.

=== מקור השם ===

שמו של חצי האי ניתן לו על ידי ז'אן-באטיסט שארקו.

חצי האי נקרא על שמו של סרן אמיל גויו מחיל הים הצרפתי, שהיה חבר הוועדה שפרסמה את התוצאות המחקרים של המשלחת הצרפתית לאנטארקטיקה של המשלחת. 

האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA341&lpg=PA341&dq=%22Guyou+Bay%22&source=bl&ots=qbVGytSava&sig=ACfU3U0eSOrQGNVwgBqBHNgtpijQhZxayQ&hl=en&sa=X&ved=2ahUKEwj_sfel1YrmAhWHPFAKHZpEDL0Q6AEwBnoECAYQAQ#v=onepage&q=%22Guyou%20Bay%22&f=false Sailing Directions (planning Guide) and (enroute) for Antarctica], P 341</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:6173 מפרץ גויו] באתר הסקר הגאולוגי של ארצות הברית
* [http://soki.aad.gov.au/aadc/gaz/display_name.cfm?gaz_id=126044 מפרץ גויו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5821&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ גויו] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.599953910888644,-64.0869055312136,13&?query=&?map_type=hybrid תצלום לוויין של אזור המפרץ, תוך סימון אתרים נוספים באזור] באתר copernix

== הערות שוליים ==

גויו
עכנון כוכבני

עכנון כוכבני (שם מדעי: Echidna nebulosa) הוא מין של צלופח ממשפחת המורניים החי באזור האינדו-פסיפי ממזרח אפריקה והים האדום עד ליפן במים רדודים עד עומק 20 מטרים. אורכו הממוצע של עכנון כוכבני הוא כ-60 סנטימטרים כאשר אורכו המקסימלי יכול להגיע ל-75 סנטימטרים. הוא בעל גוף צבעוני בניגוד לקרוביו. הוא ניזון בעיקר מסרטני קטנים. בעונת הרבייה הוא משנה את מינו מנקבה לזכר.הצעירים מצווים במים כפלנקטון צף.

הדג נפוץ כדג נוי אותו מגדלים באקווריום של מים מלוחים.

==קישורים חיצוניים==

* [http://www.netfish.co.il/Snowflake-Eel עכנון כוכבני] באתר גידול דגי אקווריום

קטגוריה:מורניים
קטגוריה:דגים במפרץ אילת
לוחם בנשמה

לוחם בנשמה (באנגלית: True Fighter) הוא סרט קולנוע ישראלי משנת 2019, בבימויו של יואב רונן. הסרט הוא פרויקט שיתופי חברתי, אשר מבוסס על התנדבותם של אנשי צוות ושחקנים מקצועיים מהתעשייה.

==עלילה==
הסרט מגולל את סיפור חייו של דניאל, נער מתבגר בן 17 שחלומו הגדול הוא להיות לוחם ביחידת הקומנדו הימית: שייטת 13. לאחר בדיקות רפואיות, דניאל מגלה על מחלת עיניים נדירה שעתידה להתפרץ בעיניו. בעקבות הגילוי, דניאל יוצא למסע התמודדות מעורר השראה עם חלומו השבור.

==הפרויקט==
בגיל 14 החליטו שלושה נערים (יואב רונן, רועי אלה וינאי איוניר), לביים ולצלם סרט עלילתי באורך מלא כדי להעביר את חופשת הקיץ באופן שונה ומאתגר.
כל הסיפור התחיל מהצהרה: "אני הולך לעשות פיצ'ר" (יואב רונן - יוזם הפרויקט).

עם סיום כתיבת התסריט, נפתח פרויקט למימון המונים דרך האתר - הדסטארט. כאשר נעצר הפרויקט על סכום כולל של 15,000 ש"ח יוצרי הסרט עברו בין בתי השכונה בה הם מתגוררים: מבשרת ציון וכך השלימו את גיוס ההמונים. למען הפרויקט השיתופי גויסו שחקנים ואנשי צוות רבים בהתנדבות מלאה.

עם תום הצילומים, אולפני די.בי בראשותו של גיל תורן החלו לעבד את פסקול הסרט, דן סחר יצר את האפקטים הוויזואלים בסרט ורון בן מאיר החל בתיקוני הצבע.

==הפצה==
כיום, הסרט מוכן ומופץ באופן עצמאי על ידי חברת ההפקה R.G Studios Entertainment, הסרט מוקרן לקהל הרחב בשלל הקרנות ברחבי הארץ, רכישת הכרטיסים מתבצעת דרך האתר הרשמי של לוחם בנשמה.

==קישורים חיצוניים==
* 

* [https://www.edb.co.il/title/t0016074/ לוחם בנשמה] באתר אידיבי, מאגר הידע העברי לקולנוע ישראלי ועולמי
*[https://www.mako.co.il/news-channel12?subChannelId=920fd068ce7fd610VgnVCM200000650a10acRCRD&vcmid=17524553493be610VgnVCM100000700a10acRCRD&partner=mobileAutomaticChannel&fbclid=IwAR3RYkgVIv9I1NVMqvMV4ogUKhzE8lSPdsx8GYK7ZmjmVrmuW4Gmfq_foWI כתבתו של יונתן ריגר אודות הסרט בחדשות 12 - המהדורה המרכזית]
*[http://102fm.co.il/shows/50?listen=5de00a079149d3127477b2b7&b=2&fbclid=IwAR3aB64HDsB7tlzvqR7oCMKXcDrOkKnpueAW4_msH5rxxjND7fREgr2Hi0s ראיון עם יוצרי הסרט מתוך תוכנית הקולנוע של רדיו תל אביב בהגשתו של יונתן גל]
*[https://headstart.co.il/project/39199 פרויקט הסרט באתר לגיוס המונים - Headstart]
*[https://youtu.be/gXHYtGmAvMg לטריילר הרשמי של הסרט]

קטגוריה:סרטי 2019
קטגוריה:סרטי דרמה ישראליים
שחראש נקוד

שחראש נקוד (שם מדעי: Aeoliscus punctulatus) הוא מין של דג ממשפחת השחראשיים החי במימי האוקיינוס ההודי מדרום אפריקה ומדגסקר עד ים סוף ומפרץ אילת, מזרחה עד איי סיישל והמולדיביים. הוא חי בעיקר סביב חופי שוניות אלמוגים ובאזורים מכוסי סלעים.
== מאפיינים ==
דג זה בעל גוף צר וחד כתער המכוסה מגינים גרמיים שקופים. סנפיר הגב נמצא בחלקו האחורי של הגוף. ראשו מופנה כלפי מטה והוא נע באופן ייחודי לדג, באופן אנכי. אורכו נע בין 5–12 סנטימטרים. הוא ניזון בעיקר מפלנקטון וחסילונים, אותם הוא שואב בעזרת הלסתות הדקות שלו.

הצעירים בעלי התאמה לתנועה מהירה וגמישה בין קוציהם החדים של קיפודי ים, מה שעוזר להם להתגונן מטורפים. הבוגרים חיים בסביבת אצות או עשבי ים שופעים והם נמצאים עד לעומק 40 מטר. בעונת הרבייה הנקבה מטילה מדי יום ביצים אחדות.

==קישורים חיצוניים==

==הערות שוליים==

קטגוריה:אבובונאים
קטגוריה:דגים במפרץ אילת
קטגוריה:בעלי חיים שתוארו ב-1854
קטגוריה:טקסונים שתוארו בידי ג'ובאני ג'וזפה ביאנקוני
איך זה להיות עץ

כריכת הספר "שירים שובבים", בו פורסם השיר. איור הכריכה מתוך השיר "איך זה להיות עץ".
איך זה להיות עץ הוא שיר ילדים מאת דתיה בן-דור. השיר מתאר דו-שיח בין ילד סקרן לעץ. הילד שואל את העץ שאלות, והעץ משיב לו ומתאר את חייו באופן חיובי. השיר התפרסם בספר השירים "שירים שובבים" בהוצאת "הקיבוץ המאוחד" בשנת 1980. את הספר אייר אבנר כץ.

שיר זה יצא לאור גם כספר עצמאי בהוצאת "מודן" בשנת תש"ף במסגרת ספריית פיג'מה. את הספר בהוצאה זו אייר איתי בקין.
הספר תורגם לאנגלית, ספרדית ופורטוגזית בשנת 2021, ורוסית וגרמנית בשנת 2022.

== הנושאים שהשיר עוסק בהם ==
השיר נלמד במערכת החינוך היסודית ובגיל הרך, והוא מקרב את השומעים לנושא העצים ויחסי הגומלין בטבע. מרבים לעסוק בו בחג ט"ו בשבט. הוא מזמן עיסוק בנושא "איזהו עשיר – השמח בחלקו" – התייחסות למעלות האדם ולהערכה עצמית חיובית.

הדבר בא לידי ביטוי בשאלות שמפנה הילד לעץ: "וְלֹא אִכְפַּת לְךָ שֶׁאַתָּה תָּקוּעַ כָּל הַשָּׁבוּעַ?"; תשובת העץ: "אֵינֶנִּי תָּקוּעַ, אֲנִי הֲרֵי נָטוּעַ". וכן בשאלה "וְלֹא מִתְחַשֵּׁק לְךָ לִפְעָמִים לָלֶכֶת לְבַקֵּר חֲבֵרִים אוֹ לִרְאוֹת מַה נִּשְׁמָע בִּמְקוֹמוֹת אֲחֵרִים?", שעליה משיב העץ: "אֵין לִי כָּל צֹרֶךְ לָנוּד וְלָנוּעַ. צִפּוֹרִים מְזַמְּרוֹת לִי כָּל הַשָּׁבוּעַ, פַּרְפָּרִים לִי נוֹשְׁקִים, מְלַטֶּפֶת הָרוּחַ וּלְנֶגֶד עֵינַי כָּל הָאֹפֶק פָּתוּחַ".

== מאפייני השיר ==
השיר הוא דיאלוג בין ילד סקרן לעץ. השיר מתייחס לנטייתם של ילדים להשליך רגשי אנוש על אובייקטים ולתת משמעות לתופעות הטבע. בשיר מואנש העץ.<ref></ref>

תבנית השיר – דו-שיח של שאלות ותשובות, כגון "זֶה טוֹב אוֹ רַע?" – מאפשרת לתאר את מאפייני העץ באופן רגשי ודרמטי, ולא באופן מפורש ודידקטי.

השיר מאופיין בחריזה ובשובבות חיובית. החריזה מקילה על הקוראים הצעירים לעבדו ועם זאת הוא נחשב למתוחכם, ומעניק התייחסות רצינית לקורא.<ref></ref> <br />

== ראו גם ==
* העץ הנדיב
* דתיה בן דור
*אבנר כץ

== קישורים חיצוניים ==
* [https://www.youtube.com/watch?v=RqzSjXTMV-8 סרטון " איך זה להיות עץ"] – מתוך האתר הרשמי של דתיה בן דור, מקריאה בקולה
*[https://www.youtube.com/watch?v=H-8m8u3BJ48 השיר בביצוע נירה רבינוביץ ואבי יקיר, מתוך קשקשתא (מה פתאום)]
* [http://www.levladaat.org/lesson/819 מערך שיעור, חינוך לשוני – איך זה להיות עץ]. אתר לב לדעת
* [https://www.pjisrael.org/book/איך-זה-להיות-עץ/ ספריית פיג'מה – איך זה להיות עץ. אתר ספריית פיג'מה.]

== הערות שוליים ==

קטגוריה:שירי ילדים
קטגוריה:ספרי 1980
קטגוריה:יצירות דתיה בן דור
מרזוק אלחלבי

מרזוק אלחלבי (נולד ב-1959) הוא עיתונאי וסופר, משורר, מתרגם, משפטן, מבקר ספרות ותרבות ויועץ אסטרטגי דרוזי-ישראלי.

בעל טור קבוע בעיתון "אלחיאת". עמית מחקר בפורום לחשיבה אזורית.

פרסם אלפי מאמרים ומסות בתחומים שונים בשפות: ערבית, עברית ואנגלית.

==קורות חיים==

בעל השכלה אקדמית בתחומי מדע המדינה, משפטים וספרות משווה. 

מתגורר בדלית אל-כרמל ונשוי לדליה חלבי, מנכ"לית "דיראסאת", המרכז הערבי למשפט ומדיניות.

==תחומי המחקר==
* הגות פוליטית ומדינית
* פילוסופיה של המוסר ושל המשפט
* אינטראקציה בין שואה ונכבה
* אסלאם פוליטי ורדיקלי
* הלאומיות הערבית
* המדינה הערבית
* ביקורת תרבות וספרות ערבית
* יחסי שפות ותרבויות
* הסכסוך הישראלי-ערבי והסכסוך הישראלי-פלסטיני
* המיעוט הפלסטיני בישראל ויחסיו עם המדינה
* הפוליטיקה הערבית בישראל
* זהות ותרבות ערבית במרח התיכון.

==קישורים חיצוניים==
* 
* [http://a-list.org.il/profile-page/389 הפרופיל של מרזוק אלחלבי], באתר A-List

===מאמרים===
* 
* [https://www.haokets.org/writer/מרזוק-אלחלבי/ מאמריו של מרזוק אלחלבי], באתר העוקץ
* [https://www.mekomit.co.il/search/?s=מרזוק+אלחלבי מאמריו של מרזוק אלחלבי], באתר שיחה מקומית
* [https://www.regthink.org/about/author.php?id=223 מאמריו של מרזוק אלחלבי], באתר הפורום לחשיבה אזורית
* 
* 

===ראיונות===
* [https://www.youtube.com/watch?v=VQcfwaojkvM ריאיון - חלק א'], בתוכנית "כיפך" בכאן חינוכית (דרך אתר יוטיוב)
* [https://www.youtube.com/watch?v=nlQedEmLPUo ריאיון - חלק ב'], בתוכנית "כיפך" בכאן חינוכית (דרך אתר יוטיוב)

===שירים===
* 
* 
* [https://www.polemosisrael.com/blog/d-barym-shen-eemariym-laz-ariym-klm-yuqlu-llgrb דְּבָרים שֶׁנֶּאֱמָרִים לַזָּרִים - كلام يُقالُ للغرباء], גיליון 7, בכתב העת פולמוס בישראל, 9 ביוני 2019 ו
* 

==הערות שוליים==

קטגוריה:דלית אל-כרמל: אישים
קטגוריה:משוררים דרוזים ישראלים
קטגוריה:סופרים דרוזים ישראלים
קטגוריה:מבקרי ספרות ישראלים
קטגוריה:יועצים ישראלים
קטגוריה:פובליציסטים דרוזים ישראלים
קטגוריה:מתרגמים ישראלים
קטגוריה:עיתונאים דרוזים ישראלים
קטגוריה:משפטנים דרוזים ישראלים
קטגוריה:ישראלים שנולדו ב-1959
זהורית קצרת-סנפיר

זהורית קצרת-סנפיר (שם מדעי: Dendrochirus brachypterus; נקראת גם זהורית מצויה) הוא מין של דג טורף ממשפחת העקרבנוניים, החי במימי האזור האינדו פסיפי ממזרח אפריקה והים האדום עד לאוסטרליה ופפואה גינאה החדשה.

זהורית קצרת-סנפיר קטנה יחסית לקרוביה ומגיעה לאורך 15 סנטימטרים. הקרום בין הקוצים בסנפיר הגב קיים רק בבסיס הסנפיר. כמו קרוביה גם הזהורית ארסית וניזונה בעיקר מחסרי חוליות ודגיגים. הנקבה מטילה ביצים הצפות על פני המים.

==קישורים חיצוניים==

==הערות שוליים==

קטגוריה:טקסונים שתוארו בידי ז'ורז' קיווייה
קטגוריה:עקרבנוניים
קטגוריה:דגים במפרץ אילת
קטגוריה:בעלי חיים שתוארו ב-1829
אבנונית מרתיעה

אבנונית מרתיעה (שם מדעי: Inimicus filamentosus) הוא מין של דג טורף ממשפחת האבנוניים ומהסוג אבנונית החי במי האוקיינוס ההודי ממזרח אפריקה וים סוף עד המלדיביים. הוא מצוי במימי שוניות אלמוגים, חוליות ימיות ולגונות בקרבת החופים.
== מאפיינים ==
אורכו 13–25 סנטימטרים ומשקלו עד 480 גרם והוא בעל סנפירי חזה הנפרסים בשעת סכנה. צבע סנפרי החזה והזנב צהוב בוהק. הלסתות מופנות כלפי מעלה והעיניים בולטות מעל "גבעולי עיניים".

דג זה קבור רוב זמנו בחול וממתין במארב לדגים או טרף אחר אותם הוא בולע בשאיבה מהירה. לרוב הוא יוצא לצוד בלילה.

על גבו של הדג סנפירים בעלי קוצים מחודדים היכולים להזריק ארס. עם זאת, בניגוד לאבנון המוסווה, לאבנונית צבעי אזהרה המונעים הזרקה בדרך כלל. מצב הדג הוא ללא חשש.

==קישורים חיצוניים==

==הערות שוליים==

קטגוריה:טקסונים שתוארו בידי ז'ורז' קיווייה
קטגוריה:אבנוניים
קטגוריה:דגים במפרץ אילת
קטגוריה:בעלי חיים שתוארו ב-1829
תמסחן ראשתן

תמסחן ראשתן (שם מדעי: Papilloculiceps longiceps) הוא מין של דג גרם טורף ממשפחת השטחראשיים והמין היחיד בסוגו. תפוצתו במי האוקיינוס ההודי ממזרח אפריקה ודרום חצי האי ערב עד לים סוף עד לעומק 30 מטר, בעיקר ליד שוניות אלמוגים. הוא היגר גם לים התיכון דרך תעלת סואץ.

אורכו של תמסחן ראשתן מגיע ל-70 סנטימטרים והוא בעל ראש שטוח ולסתות גדולות. מבנה גופו שטוח ומותאם להסוואה על רקע החול והחצץ התת-מיימי. הוא צייד אורב המחכה לדגים קטנים יותר, סרטנים וטרף דומה, אותו הוא תופס באמצעות פיו הרחב. מבנה הפה הרחב שלו הדומה מעט לתנין (בלעז: תמסח) נתן לו את שמו.

==קישורים חיצוניים==

==הערות שוליים==

קטגוריה:טקסונים שתוארו בידי ז'ורז' קיווייה
קטגוריה:שטח-ראשיים
קטגוריה:דגים במפרץ אילת
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1829
תנינון ריסני

תנינון ריסני (שם מדעי: Sorsogona prionota) הוא מין של דג טורף ממשפחת השטח-ראשיים החי באוקיינוס ההודי, מדרום אפריקה עד להודו. הוא מצוי גם במפרץ אילת עד לעומק 20 מטרים. התנינון הריסני עבר גם לים התיכון דרך תעלת סואץ.

אורכו של הדג הוא 20 סנטימטרים והוא בעל ראש שטוח ופה גדול איתו הוא טורף דגים אחרים.

==קישורים חיצוניים==

==הערות שוליים==

קטגוריה:שטח-ראשיים
קטגוריה:דגים במפרץ אילת
בוריתן שש-פסי

בוריתן שש-פסי (שם מדעי: Grammistes sexlineatus; נקרא גם בוריתן קוקוי) הוא מין דג יחיד בסוגו ממשפחת הדקריים החי באזור האינדו פסיפי ממזרח אפריקה עד להוואי, צפונה עד יפן ודרומה עד ניו זילנד. הוא מצוי גם במפרץ אילת, במים רדודים עד לעומק 20 מטרים.
== מאפיינים ==
דג זה מגיע לאורך 30 סנטימטרים והוא בעל צמד קוצים בסנפיר השת. בעורו בלוטות רבות המפרישות ארס בשעת סכנה הדוחה טורפים. כמות הארס שדג אחד מייצר גדולה מאוד, על כן אין זה מומלץ להכניסו לאקווריום צר מידות המכיל דגים אחרים. על הבוריתן עצמו הארס אינו משפיע.

הוא ניזון בעיקר מדגים וחסרי חוליות שוכני קרקע. הוא מטיל ביצים שצפות בפלנקטון.

==קישורים חיצוניים==

==הערות שוליים==

קטגוריה:בעלי חיים שתוארו ב-1792
קטגוריה:טקסונים שתוארו בידי קרל פטר תונברג
קטגוריה:דקריים
קטגוריה:דגים במפרץ אילת
קטגוריה:מקריני סנפיר יחידים בסוגם